**NÁRODNÁ RADA SLOVENSKEJ REPUBLIKY**

**IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**K číslu: KNR-VFR-4641/2025-28

**798a**

**I n f o r m á c i a**

**Výboru Národnej rady Slovenskej republiky pre financie a rozpočet o výsledku prerokovania návrhu poslancov Národnej rady Slovenskej republiky Martina DUBÉCIHO, Zuzany MESTEROVEJ a Zuzany ŠTEVULOVEJ na prijatie uznesenia Národnej rady Slovenskej republiky k zmrazeniu platov poslancov a poslankýň Národnej rady Slovenskej republiky (tlač 798)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre financie a rozpočet ako gestorský výbor k návrhu poslancov Národnej rady Slovenskej republiky Martina DUBÉCIHO, Zuzany MESTEROVEJ a Zuzany ŠTEVULOVEJ na prijatie uznesenia Národnej rady Slovenskej republiky k zmrazeniu platov poslancov a poslankýň Národnej rady Slovenskej republiky **(tlač 798)** podáva Národnej rade Slovenskej republiky túto **informáciu.**

Predseda Národnej rady Slovenskej republiky svojím rozhodnutím č. **837** z 10. apríla 2025 pridelil návrh poslancov Národnej rady Slovenskej republiky Martina DUBÉCIHO, Zuzany MESTEROVEJ a Zuzany ŠTEVULOVEJ na prijatie uznesenia Národnej rady Slovenskej republiky k zmrazeniu platov poslancov a poslankýň Národnej rady Slovenskej republiky **(tlač 798)** na prerokovanie Výboru Národnej rady Slovenskej republiky pre financie a rozpočet aj ako gestorskému výboru.

**Výbor Národnej rady Slovenskej republiky pre financie a rozpočet** o návrhu poslancov Národnej rady Slovenskej republiky Martina DUBÉCIHO, Zuzany MESTEROVEJ a Zuzany ŠTEVULOVEJ na prijatie uznesenia Národnej rady Slovenskej republiky k zmrazeniu platov poslancov a poslankýň Národnej rady Slovenskej republiky **(tlač 798) nerokoval** v určenej lehote z dôvodu neprítomnosti predkladateľov návrhu.

Po nevyslovení všeobecného súhlasu, dal predseda výboru Ján Blcháč hlasovať o prerokovaní tohto bodu bez prítomnosti navrhovateľov. Z  celkového počtu 12 poslancov Výboru Národnej rady Slovenskej republiky pre financie a rozpočet bolo prítomných 10 poslancov. Za vyslovenie súhlasu s predneseným návrhom hlasovali 3 poslanci, 7 poslanci hlasovali proti a nikto sa nezdržal hlasovania.

Prílohou tejto informácie je návrh na uznesenie Národnej rady Slovenskej republiky v znení predloženého návrhu poslancov.

Bratislava, 27. mája 2025

**Ján Blcháč, v. r.**

**predseda**

**Výbor NR SR pre financie a rozpočet**

**NÁRODNÁ RADA SLOVENSKEJ REPUBLIKY**

**IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**K číslu: KNR-VFR-4641/2025-28

**Návrh**

**UZNESENIE**

**NÁRODNEJ RADY SLOVENSKEJ REPUBLIKY**

**z ........... 2025**

k zmrazeniu platov poslancov a poslankýň Národnej rady Slovenskej republiky

**Národná rada Slovenskej republiky**

1. **ukladá**

**predsedovi Národnej rady Slovenskej republiky**

povinnosť predložiť návrh systému zmrazenia platov poslancov a poslankýň Národnej rady Slovenskej republiky, ktorý bude obsahovať konkrétny návrh opatrení, ktoré výrazne prispejú ku konsolidácii verejných financií;

1. **zaväzuje**

**predsedu Národnej rady Slovenskej republiky**

predložiť takýto návrh uvedený v bode A najneskôr do 30. júna 2025;

1. **vyzýva Ministerstvo financií Slovenskej republiky**

na identifikáciu a prípravu šetriacich opatrení v ďalších oblastiach, ako sú napríklad rôzne doživotné renty, paušálne náhrady a iné platové výhody verejných funkcionárov.